CELEX: 62010TN0582
Language: lt
Date: 2010-12-23 00:00:00
Title: Byla T-582/10: 2010 m. gruodžio 23 d. pareikštas ieškinys byloje Acron and Dorogobuzh prieš Tarybą

19.2.2011   
            
            
               LT
            
            
               Europos Sąjungos oficialusis leidinys
            
            
               C 55/30
            
         2010 m. gruodžio 23 d. pareikštas ieškinys byloje Acron and Dorogobuzh prieš Tarybą
   
   (Byla T-582/10)
   2011/C 55/55
   Proceso kalba: anglų
   
      Šalys
   
   
      Ieškovės: Acron OAO (Didysis Novgorodas, Rusijos Federacija) ir Dorogobuzh OAO (Verchnedneprovskis, Rusijos Federacija), atstovaujamos teisininko B. Evtimov
   
      Atsakovė: Europos Sąjungos Taryba
   
      Ieškovės reikalavimai
   
   
               —
            
            
               Panaikinti 2010 m. rugsėjo 27d. Tarybos įgyvendinimo reglamentą (ES) Nr. 856/2010 (1) tiek, kiek jis susijęs su ieškovais.
            
         
               —
            
            
               Priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškiniu pagal SESV 263 straipsnį ieškovės prašo panaikinti Tarybos reglamentą (ES) Nr. 856/2010, kuriuo užbaigta dalinė tarpinė peržiūra, inicijuota prašymą pateikusiems asmenims paprašius pakeisti antidempingo priemonę galiojantį įsipareigojimą taikant ir susijusiam prekybininkui.
   Pagrįsdami savo ieškinius ieškovės nurodo šiuos teisinius pagrindus:
   
                
            
            
               Ieškovės tvirtina, kad Sąjungos institucijos, atmesdamos jų prašymus nutraukti dalinę tarpinę peržiūrą nekeičiant taikomos priemonės, rėmėsi netinkamu teisiniu pagrindu.
            
         
                
            
            
               Konkrečiau tariant, Sąjungos institucijos pažeidė 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993, p. 1; 2004 m. specialusis leidimas lietuvių k., 2 sk., 6 t., p. 3), 143 straipsnio 1 dalies a punktą ir padarė akivaizdžių vertinimo klaidų nuspręsdamos, kad su jais susijęs prekybininkas taip pat yra susijęs su kita įmone.
            
         
                
            
            
               Be to, teigiama, kad, atlikdamos tyrimą ir Tarybos reglamente (ES) Nr. 856/2010 darydamos išvadas, institucijos pažeidė, pirma, ESS 5 straipsnio 4 dalį, kuriuo iš Sąjungos institucijų reikalaujama paisyti proporcingumo principo, priskiriamo pagrindiniams ES teisės principams, ir, antra, Pagrindinių teisių chartijos 41 straipsnį, kuriuo įtvirtintas gero administravimo principas.
            
         
      (1)  2010 m. rugsėjo 27 d. Tarybos įgyvendinimo reglamentas (ES) Nr. 856/2010, kuriuo baigiama Reglamento (EB) Nr. 661/2008, kuriuo importuojamam Rusijos kilmės amonio nitratui nustatomas galutinis antidempingo muitas, dalinė tarpinė peržiūra (OL L 254, 2010, p. 5).